**OPPIMISSOPIMUS**

Oppimissopimus on työkalu oman oppimisesi tueksi. Se auttaa pohtimaan historiaa, nykyhetkeä ja tulevaisuutta. Se kannattaa jakaa oman tiimin tai työkavereiden kanssa, jotta toisten kommentit ja huomiot auttaisivat sinua näkemään oppimisesi ja osaamisesi laajemmin. Oppimissopimusta **päivitetään** säännöllisesti!

Oppimissopimuksessa oppija pohtii omaa taustaansa ja nykytilannettaan, tavoitteitaan, keinoja päästä tavoitteisiin sekä onnistumisen mittareita. Se on havaittu tosi tehokkaaksi työkaluksi, jota voi käyttää myös pitkien oppimisprosessien tukena. Usein oppimissopimus "toteuttaa itse itsensä", eli siihen kirjatut tavoitteet toteutuvat yllättävän hyvin.

Täältä löydät tulostettavan pohjan, jolle oppimissopimuksen voi laatia. Voit ladata pohjan itsellesi. Voit esimerkiksi pyytää opiskelijoita pohtimaan oppimissopimuksen kysymyksiä itsekseen vaikkapa ennen HOKS -keskustelua, tai teettää oppimissopimukset opiskelijoilla luokkatilanteessa. Niistä nousee usein mielenkiintoista keskustelua.

Yksi oppimissopimuksen vahvuuksista on se, että omien tavoitteiden ääneen sanominen auttaa oppijoita myös tukemaan toisiaan. Oppimissopimus voi toki olla ihan yksityinen tai sen voi jakaa vain opettajan kanssa. Kannattaa kuitenkin rohkaista oppijoita jakamaan ajatuksiaan toisten kanssa.









